[{"text_idx": "#000002", "text": "Pwy ydym ni Ystafell Newyddion Hygyrchedd"}, {"text_idx": "#000005", "text": "Pwy ydym ni/Grwpiau Rhwydwaith Staff"}, {"text_idx": "#000008", "text": "Cydraddoldeb ac Amrywiaeth Pride Cymru"}, {"text_idx": "#000013", "text": "Yng Ngwasanaeth Ta\u0302n ac Achub De Cymru (\u201cy Gwasanaeth\u201d), rydym yn cydnabod mai ein gweithwyr yw ein hased pwysicaf, ac er gwaethaf y ro\u0302lau, sy\u2019n amrywio o rai Gweithredol a Rheoli Tanau i staff Corfforaethol ac Asiantaeth, gwyddom fod pob gweithiwr yn gwneud cyfraniad enfawr bob dydd i\u2019n cynorthwyo wrth ddiogelu cymunedau De Cymru."}, {"text_idx": "#000014", "text": "Mae\u2019r Grw\u0302p LHDT ar gyfer pob aelod o staff sy\u2019n ystyried eu hunain i fod yn lesbiaidd, hoyw, deurywiol neu\u2019n drawsrywiol. Dyma\u2019r grw\u0302p rhwydweithio mwyaf newydd a chafodd ei sefydlu i gydnabod eu hymrwymiad i staff cymorth a chaniata\u0301u rhwydweithio yn ogystal a\u0302 chyfleoedd cymdeithasol. Wedi i ddigon o ddiddordeb gael ei fynegi, caiff cyfarfod ei drefnu oddi ar y safle."}, {"text_idx": "#000015", "text": "Bydd y gweinyddwr yn cadw unrhyw fanylion yn ymwneud a\u0302\u2019r grw\u0302p yn gwbl gyfrinachol. Os byddwch am fynegi diddordeb yn y grw\u0302p, neu os bydd gennych unrhyw gwestiynau eraill, defnyddiwch y cyfeiriad e-bost a ddarparwyd."}, {"text_idx": "#000017", "text": "Sylwer, mae\u2019r grw\u0302p hwn ar gyfer gweithwyr presennol Gwasanaeth Ta\u0302n ac Achub De Cymru sy\u2019n ystyried eu hunain i fod yn lesbiaidd, hoyw, deurywiol neu\u2019n drawsrywiol. Gellir gofyn cwestiynau sydd heb fod yn adnabyddadwy er mwyn gwirio a oes gan unigolyn statws gweithiwr."}, {"text_idx": "#000020", "text": "Mae\u2019n cynrychioli, cefnogi ac arwain agenda cydraddoldeb ar gyfer aelodau lleiafrifoedd ethnig yn eu hundeb a\u2019r Gwasanaeth Ta\u0302n ac Achub heddiw ill dau, yn ogystal a\u0302 hyrwyddo egwyddorion cydraddoldeb yn y cymunedau ehangach yr ydym yn eu gwasanaethu."}, {"text_idx": "#000021", "text": "Ynghyd a\u0302 chynnig arweiniad gyrfaol a dylanwadu ar greu a chynnal amgylcheddau gwaith cefnogol, mae\u2019r grw\u0302p hefyd yn addysgu am gydnabod amrywiaeth yn y cymunedau yr ydym yn eu gwasanaethu. Mae GTADC yn falch o fod yn rhan o\u2019r Rhwydwaith RhALlDE."}, {"text_idx": "#000022", "text": "Bwriedir i\u2019r rhwydwaith anableddau staff fod yn rhwydwaith cymorth i weithwyr a chyn weithwyr GTADC sydd naill ai ag anableddau eu hunain neu sy\u2019n darparu gofal i rywun ag anabledd."}, {"text_idx": "#000023", "text": "Er bod y grw\u0302p ond newydd sefydlu, y bwriad yw y bydd y grw\u0302p yn darparu cyngor, gwybodaeth a chefnogaeth i holl aelodau\u2019r staff."}, {"text_idx": "#000024", "text": "Bydd y rhwydwaith hwn yn bodloni anghenion cymorth staff ymhellach mewn ffordd adeiladol a phroffesiynol. Bydd hefyd yn gwella\u2019r ystod gynhwysfawr sefydledig bresennol sy\u2019n cynnwys: LHDT, pobl anabl, yn ogystal a\u0302\u2019r ddarpariaeth Rhwydweithio Menywod yn y Gwasanaeth Ta\u0302n."}, {"text_idx": "#000026", "text": "Ymhlith rhai o\u2019r manteision i\u2019r grwpiau fydd y gallu i ddefnyddio lleoliadau priodol GTADC i gynnal eu cyfarfodydd neu gymdeithasau y tu hwnt i oriau gwaith, gan gyflwyno hysbysiadau ar y rhyngrwyd a defnyddio cyfleusterau megis llungopi\u0308o ac ati."}, {"text_idx": "#000027", "text": "Bydd y Rhwydwaith Aml-ffydd yn cynnwys cynrychiolwyr o bob un o\u2019r grwpiau ffydd/cred i staff y gellid eu sefydlu a bydd yn cyfarfod tair gwaith y flwyddyn i rannu a gweithredu fel cyfrwng ar gyfer ymgysylltu sefydliadol."}]